label_title: Batalla de les Planes d'Abraham
label_desc: La Batalla de les Planes d'Abraham, també coneguda com a Batalla del Quebec (anglès: "Battle of the Plains of Abraham" o "Battle of Quebec"; francès: "Bataille des Plaines d'Abraham" o "Bataille del Quebec"), va ser una batalla crucial en la Guerra Franco-índia, nom amb el que es va conèixer l'episodi de la Guerra dels Set Anys al Teatre d'operacions d'Amèrica del Nord. L'enfrontament, que va començar el 12 de setembre de 1759, es va lliurar entre l'exèrcit i l'armada britànica, i l'exèrcit francès en un altiplà al costat de les muralles de la Ciutat de Quebec. La batalla va enfrontar a menys de 10.000 efectius entre els dos bàndols, però va resultar ser un moment decisiu en el conflicte entre França i el Regne de la Gran Bretanya per dilucidar el destí de Nova França, i que va tenir una influència decisiva en la posterior creació del Canadà.